**Budapest Főváros VIII. kerület Józsefvárosi Polgármesteri Hivatal**

pályázatot hirdet

**Budapest Főváros VIII. kerület Józsefvárosi Polgármesteri Hivatal**

**Polgármesteri Kabinet Közösségi Részvételi Iroda**

**közösségszervező**

munkakör betöltésére.

**A munkaviszony időtartama:**

15 hónapos határozott idejű Munka Törvénykönyve alá tartozó munkajogviszony (2021. július 1 – 2022. szeptember)

**Foglalkoztatás jellege:**

Teljes munkaidő

**A munkavégzés helye:**

Székhely: Budapest, 1082 Budapest, Baross utca 63-67. A munkaviszony változó munkahelyre jön létre, a munkavégzés helye Bp. Főv. VIII. kerület közigazgatási területe.

**A munkakörhöz tartozó főbb tevékenységi körök:**

* közösségfejlesztő és közösségszervező feladatok ellátása az iroda által koordinált programokban
* az iroda részvételi programjainak koordinálása, szervezése, lebonyolítása és facilitálása
* a helyi civil szféra fejlesztéséhez kapcsolódó program fejlesztése és lebonyolítása
* kapcsolattartás a kerületi civil szervezetekkel
* együttműködés az események és programok népszerűsítésében, terjesztésében és megvalósításában
* a közösségszervezéshez kapcsolódó adminisztrációs tevékenység elvégzése

**Jogállás, munkabér és juttatások:**

A jövedelem megállapítására, valamint az egyéb juttatásokra a munka törvénykönyvéről szóló 2012. évi I. törvény, valamint a vonatkozó egyéb jogszabályok rendelkezései az irányadók.

Havi bruttó jövedelem: megállapodás szerint.

**Pályázati feltételek:**

* Magyar állampolgárság,
* Cselekvőképesség,
* Büntetlen előélet,
* Legalább középiskolai végzettség,
* Felhasználói szintű MS Office (irodai alkalmazások),
* Tapasztalat közösségi munkában
* Elkötelezettség a közösségi részvétel iránt

**Elvárt kompetenciák:**

* Problémamegoldó képesség,
* Kommunikációs képesség,
* Precizitás
* Önállóság
* Képesség csapatmunkára
* Rugalmasság

**A pályázat részeként benyújtandó iratok, igazolások:**

* három hónapnál nem régebbi erkölcsi bizonyítvány, vagy a pályázó nyilatkozata arról, hogy büntetlen előéletű,
* részletes szakmai önéletrajz, mely tartalmazza: a jelentkező legfontosabb személyi adatait; eddigi munkaköreinek, tevékenységének leírását; jelenlegi munkakörét, beosztását, valamint bérigényét,
* motivációs levél, amelyben a jelentkező kifejti, hogy miért szeretne a Józsefvárosi Önkormányzat Közösségi részvételi irodáján dolgozni,
* a képesítést igazoló dokumentumok másolata,
* nyilatkozat arról, hogy a pályázat elbírálásában résztvevők a pályázó személyi anyagát megismerhetik, pályázati anyagban foglalt személyes adatainak kezeléséhez a pályázati eljárással összefüggésben hozzájárul,
* a pályázó arra vonatkozó nyilatkozatát, hogy nem áll cselekvőképességet kizáró ok vagy korlátozó gondnokság alatt.

**A munkakör betölthetőségének időpontja:**

A munkakör a pályázatok elbírálását követően azonnal betölthető.

**A pályázat benyújtásának határideje:** 2021. május 28.

A pályázati kiírással kapcsolatosan további információt a [reszvetel@jozsefvaros.hu](mailto:reszvetel@jozsefvaros.hu) email címen lehet kérni.

**A pályázatok benyújtásának módja:**

 Postai úton, a pályázatnak a Budapest Főváros VIII. kerület Józsefvárosi Polgármesteri Hivatal Polgármesteri Kabinet Közösségi Részvételi Iroda címére történő megküldésével (1082 Budapest, Baross utca 63-67.). Kérjük a borítékon feltüntetni a pályázati adatbázisban szereplő azonosító számot: 17-11/14/2021 valamint a munkakör megnevezését: közösségszervező

**vagy**

 Emailen a Közösségi részvételi iroda részére a reszvetel@jozsefvaros.hu e-mail címen keresztül a munkakör megjelölésével

**A pályázati eljárás, a pályázat elbírálásának módja, rendje:**

A benyújtott pályázatokból az előkészítő bizottság rangsort állít fel, majd az első öt pályázót személyes meghallgatásra is behívja. A pályázókról az irodavezető a polgármester egyetértésével dönt. A pályázat eredményéről a pályázók legkésőbb az elbírálástól számított 15 napon belül írásban tájékoztatást kapnak.

**A pályázat elbírálásának határideje:** 2021. június 15.

**A munkáltatóval kapcsolatos egyéb lényeges információ:**

A hivatal vezetése hangsúlyt fektet a szervezet működése kapcsán a nyilvánosságra, valamint arra, hogy a hivatali munkavégzés során érvényesítésre kerüljön az esélyegyenlőség, a teljesítmény tisztelete, a szolidaritás és a méltányosság.

A jogviszony 3 hónap próbaidő kikötésével jön létre.

A cafetéria juttatás éves összege bruttó 265.000 Ft.